Projektazonosító: **EFOP-3.4.2-VEKOP-15-2015-00001**

Kötelezettségvállalás száma: **CM\_19\_40007**

**ÁRAJÁNLATKÉRÉS**

1. **Az ajánlatkérő adatai**

**Név:** Tempus Közalapítvány

**Cím:** 1077 Budapest, Kéthly Anna tér 1.

**Képviselő:** Dr. Nemeslaki András, elnök

**Kapcsolattartókra vonatkozó adatok:**

|  |  |
| --- | --- |
| **Név** | Kasza Georgina |
| **Telefonszám** | (1) 237 13 00/320 |
| **Szervezeti egység/projekt** | Study in Hungary egység / Campus Mundi |
| **E-mail cím** | georgina.kasza@tpf.hu |

1. **A beszerzés tárgya**

**Az ajánlatkérő**

**„Nemzetközi hallgatók a hazai felsőoktatási intézményekben”**

tárgyú beszerzést kíván megvalósítani az **EFOP-3.4.2-VEKOP-15-2015-00001** projekt keretében a jelen ajánlatkérés megküldésével **kutatási feladat elvégzésére**.

Ajánlatkérő felkéri az ajánlattevőket, hogy tegyenek ajánlatot az e dokumentumban, valamint annak mellékleteiben leírtak figyelembevételével.

Az ajánlatkérő tájékoztatja az Ajánlattevőket, hogy tárgyát és értékét tekintve a beszerzés az ajánlatkérés időpontjában nem tartozik a Közbeszerzésekről szóló törvény (Kbt.) hatálya alá.

1. **A megvalósítandó feladat leírása**

A Campus Mundi az EFOP-3.4.2-VEKOP-15-2015-00001 projekt keretében megvalósuló program.

**Jelen ajánlattételi felhívásban megjelölt feladatot a legkedvezőbb feltételeket és szakmai tartalmat kínáló, legjobb ár-érték kombinációt nyújtó ajánlattevővel/ajánlattevőkkel szeretnénk megvalósítani.**

* 1. **A feladat bemutatása:**

A kutatás témája a nemzetközi/külföldi hallgatók hazai intézményi integrációja, a hazai és nemzetközi/külföldi hallgatók „vegyítésének” intézményi és programszintű megoldásai, az ezzel kapcsolatos igények, problémák azonosítása, valamint javaslatok megfogalmazása. A kutatást, illetve a téma mélyebb elemzését az alábbiak teszik szükségessé:

* A nemzetközi/külföldi hallgatók megfelelő szintű integrációja, valamint a hazai és nemzetközi hallgatók „vegyítése” a nemzetköziesedés egyre bővülő értelmezési keretének lényegi eleme. Nemcsak a hallgatók tanulmányi eredményeire gyakorolt hatása, valamint a kulturális tudatosság fejlesztése miatt, hanem mert a nemzetköziesedés hosszú távú, egyéni és intézményi előnyeinek, valamint az oktatás minőségfejlesztésének egyik kulcseleme. A külföldi hallgatók integrációja a hazai és a nemzetközi/külföldi hallgatók számára is előnyökkel jár.
* Az elmúlt években a nemzetközi/külföldi hallgatók számának emelkedésével az intézmények részéről is felmerült az igény, hogy a külföldi hallgatók integrációját a korábbiaknál hatékonyabb módon oldják meg. Ezt a feladatot sürgeti, hogy a nemzetközi/külföldi hallgatók jelentős része már diplomamobilitásban vesz részt, amely új típusú feladatok elé állítja az intézményeket.
* Az elmúlt évek nemzetköziesítési folyamatainak következményeként megnőtt annak a fontossága, hogy a felsőoktatási intézmények hazai intézményi környezetben is biztosítsák valamennyi hallgató számára azon kompetenciák megszerzését, amelyek képessé teszik a hallgatókat napjaink nemzetközi színterén érvényesülni. Ennek eredményeként egyre fontosabbá válik a nemzetközi dimenzió célzott integrációja a formális és informális tantervbe, amely hazai tanulási környezetben valamennyi hallgató fejlődését segíti.
  1. **A feladat kapcsán elvárt produktumok:**

**Kutatási gyorsjelentés készítése:**

* 1 db kutatási gyorsjelentés készítése, összesen 6 ív (fejezetenként 2 - 2 - 2 ív) terjedelemben (1 ív = 40.000 karakter szóközökkel, +/- 20 %) az alábbi szerkezetben:
  + Hazai felsőoktatási intézmények nemzetköziesedésének intézményi szintű elemzése (2 ív)
  + Magyarországi felsőoktatási intézményben tanuló hazai hallgatók tapasztalatainak felmérése (2 ív)
  + Magyarországi felsőoktatási intézményben tanuló nemzetközi hallgatók tapasztalatainak felmérése (2 ív)

**Elemző tanulmány készítése:**

* A kutatás eredményeiről 1 db angol és 1 db magyar nyelvű írásos elemzés készítése egyenként 0,75 – 1 ív közötti terjedelemben. Az angol nyelvű összefoglaló angol anyanyelvi lektor által is lektorálandó, melynek tényéről a lektor által kiállított igazolást is csatolni szükséges.

A nyertes Ajánlattevőnek produktumként át kell adnia a kutatás teljes dokumentációját, eredményeit (minta, mérőeszköz, adatfájl, alapstatisztikák, elemzések) elektronikusan (CD), a kitöltött kérdőíveket teljes körűen, továbbá a kutatási gyorsjelentést és az elemző tanulmányt 1-1 nyomtatott és aláírt példányban is.

**A kutatásoknak az alábbi témákra kell kitérnie:**

1. **Hazai felsőoktatási intézmények nemzetköziesedésének intézményi szintű elemzése**

* a hazai és a nemzetközi/külföldi hallgatók „vegyítésének” intézményi gyakorlatai, az ezzel kapcsolatos intézményi célok és eszközök azonosítása,
* intézményi munkatársak, oktatók véleménye a nemzetközi hallgatók képzéséről, a hallgatói életben való részvételéről, valamint a nemzetközi hallgatók hazai felsőoktatásban betöltött szerepéről,
* a kutatás az alap, mester- valamint az osztatlan képzési szintekre fókuszál.

1. **Magyarországi felsőoktatási intézményben tanuló hazai hallgatók tapasztalatainak felmérése**

* hazai hallgatók nemzetközi/külföldi hallgatókkal szembeni attitűdje, tapasztalataik a nemzetközi hallgatókkal kapcsolatban,
* hazai és nemzetközi/külföldi hallgatók kapcsolatai, a kapcsolatok gyakorisága, minősége,
* a képzési, tanulási helyzetekben szerzett tapasztalatok, a külföldi hallgatókkal való kapcsolatok előnyei a képzés során,
* hazai hallgatók idegen nyelvtudása, a külföldi tapasztalatszerzéssel kapcsolatos igényeinek, elvárásainak azonosítása,
* a nemzetközi/külföldi hallgatókkal való együttműködés problémái, gátjai.

1. **Magyarországi felsőoktatási intézményben tanuló nemzetközi hallgatók tapasztalatainak felmérése**

* nemzetközi/külföldi hallgatók integrációja, intézményi gyakorlatok azonosítása,
* a képzésekkel kapcsolatos elvárásaik, igényeik azonosítása,
* a végzettség megszerzése utáni terveik,
* a továbbtanulási motivációjuk, a döntések hátterének feltárása,
* hallgatói profilok kialakítása a kutatás eredményei alapján, amely külföldi hallgatók toborzásához, valamint az intézményi és a Tempus Közalapítvány promóciós tevékenységeihez nyújt segítséget.

**Javasolt kutatási módszerek:**

**Intézményi szinten:**

* dokumentumelemzés (pl. intézményi fejlesztési tervek, szabályzatok, stratégiák, intézményi honlapok, stb.),
* a rendelkezésre álló adatbázisok másodelemzése (pl. hallgatói létszámok, idegen nyelvű képzések, Stipendium Hungaricum ösztöndíjasok száma stb.),
* félig strukturált interjúk készítése (intézményenként legalább 4 interjú) – a célcsoportok: nemzetközi ügyekért felelős intézményi, kari vezetők, oktatók, nemzetközi kapcsolatokért felelős intézményi munkatársak, hallgatói szervezetek képviselői,
* a kutatásba bevonandó felsőoktatási intézményeket tartalmazó mintát az Ajánlatkérővel közösen kell kialakítani.

**Hallgatók körében:**

* interjús adatfelvétel (legalább 20–20 félig strukturált interjú) a hazai és nemzetközi hallgatók körében,
* kérdőíves felmérés (a kérdőív és a minta kialakítása az Ajánlatkérővel közösen történik) a hazai és nemzetközi hallgatók körében.

A kutatási módszerek a kutatás céljainak, illetve kérdéseinek megfelelően bővíthetőek.

*A kutatás eredménye*inek felhasználását a Tempus Közalapítvány az alábbi területeken tervezi:

* jó gyakorlatok segítségével az intézmények közötti tudásmegosztás támogatása,
* a Campus Mundi program megvalósításának támogatása,
* a külföldi hallgatók integrációjához kapcsolódóan problémák azonosítása, javaslatok megfogalmazása az intézmények, valamint a döntéshozók részére.

1. **Az ajánlatok bírálati szempontrendszere**

Ajánlatkérő **az összességében legkedvezőbb feltételeket és szakmai tartalmat kínáló, legjobb ár-érték kombinációt nyújtó** ajánlatot választja ki a megadott szempontok és tartalmi előírások alapján. Az ajánlat végső bírálati pontszámában az ajánlati árra és a tartalmi szempontokra kapott részpontszámok 50-50%-ban jelennek meg. Mind az ajánlati árra mind pedig a tartalmi szempontokra megítélhető maximális pontszám 25.

A bírálati szempontrendszert az 5.1 és 5.2 sz. mellékletek rögzítik.

Az ajánlati ár bírálati pontszámának kialakítása (összesen 25 pont) az 5.2. sz. melléklet 6. és 7. szempontja alapján történik. A 7. szempont pontozása az értékarányosítás módszerével történik a következő képlet alapján:

Ajánlati ár értékarányosítás módszerével kalkulált pontszáma = (a beérkezett legalacsonyabb bruttó ajánlati ár) / (a vizsgált ajánlatban szereplő bruttó ár)\*25

A képlet alapján a legalacsonyabb ajánlati árat tartalmazó ajánlat a maximum pontszámot, azaz 25 pontot kap. A többi ajánlat pontszáma a legalacsonyabb ajánlati árat tartalmazó ajánlathoz képest kerül meghatározásra.

Tartalmi bírálatot csak a formai és alkalmassági előírásoknak eleget tevő ajánlatok esetében végzünk.

1. **Az ajánlati ár kialakításával kapcsolatos elvárások, számlázás**
2. Az ajánlatkérő a feladat ellátására egyösszegű ajánlati árat vár (2 melléklet szerint). Az ajánlattevőnek az ajánlatkérés részét képező nyilatkozatminta kitöltésével kell ajánlatot tennie.
3. Az ajánlattevőnek az ajánlati árat a tevékenység esetében úgy kell meghatároznia, hogy az a ***szolgáltatás elvégzésével***kapcsolatos valamennyi költségét tartalmazza. A nyertes ajánlattevő az ajánlatkérő által elfogadott ajánlati áron felül egyéb költség elszámolására nem jogosult.
4. A díj magában foglalja a szerződés teljesítése érdekében végzett valamennyi tevékenység ellenértékét.
5. Nyertes ajánlattevő számla kiállítására az ajánlatkérő teljesítésigazolásának kézhezvétele után jogosult. A szabályszerűen benyújtott számla kiegyenlítése a teljesítésigazolás alapján történik.
6. Az ajánlatkérő a nyertes ajánlattevő által kiállított számla összegét annak kézhezvételétől számított 30 napon belül egyenlíti ki.
7. **A szerződés meghatározása, hatálya, teljesítési határidő**

Az ajánlatkérővállalkozói szerződést köt a nyertes ajánlattevővel.

* A szerződéskötés időpontjáról az ajánlatkérő értesíti a nyertest.
* A szerződés teljesítésének véghatárideje: **2017. december 8.**

A nyertes ajánlattevő alvállalkozót nem vonhat be a teljesítésbe.

Az ajánlatkérő az eljárás nyertesével, vagy annak visszalépése esetén a következő legkedvezőbb ajánlatot benyújtó ajánlattevővel köt szerződést.

Az ajánlatkérő fenntartja a jogot, hogy az ajánlatkérést követően, indoklás nélkül, egyik ajánlattevővel se kössön szerződést.

Egyéb tájékoztatás: ajánlattevők jelen ajánlatkérésre történő ajánlattétellel elfogadják, hogy a nyertes ajánlattevővel kötött szerződés teljesítésével létrejött szellemi alkotás (szerzői mű) felhasználási jogosultsága a Tempus Közalapítványt illeti.

1. **Alkalmasság**

Ajánlatot nyújthat be olyan az Európai Unióban bejegyzett intézmény / szervezet/ civil vállalkozás / egyéni vállalkozó amely/aki rendelkezik a megfelelő szaktudásbeli és személyi feltételekkel a feladathoz.

Kizárólag számlaképes jelentkezővel tudunk szerződést kötni.

Az ajánlatban szereplő kutató(k) felkészültsége fontos részét képezi a döntésnek, ezért Ajánlattevőnek a 4. sz. mellékletben ki kell térnie a megnevezett szakértők jelen felhívás témájával kapcsolatos kutatási referenciáira, mintakészítésben, adatfeldolgozásban és adatelemzésben való jártasságára, szervezési és kutatási kapacitására, valamint meg kell neveznie a kutatás vezetőjét.

**A kutató(k)nak meg kell felelniük az alábbi feltételeknek:**

* releváns szakirányú felsőfokú végzettséggel, képzettséggel rendelkezik,
* felsőoktatási kutatási projektekben való részvétel (releváns szakmai referenciák, ebből minimum 3, de maximum 5 db-ot kérünk felsorolni)
* hasonló területen szakmai publikációkkal rendelkezik,
* felsőfokú angol nyelvtudás (C1),
* a 4. sz. mellékletben fel kell tüntetni a kutatók által ellátandó feladatokat és meg kell nevezni a kutatás vezetőjét.

1. **Kizáró okok**

Az eljárásban nem lehet ajánlattevő olyan intézmény / szervezet / civil vállalkozás, amely az ajánlati nyilatkozatban meghatározott kizáró okok hatálya alatt áll. A kizáró okokról az ajánlatkérés 1. sz. melléklete alapján kell nyilatkozniuk az ajánlattevőknek.

Az ajánlatkérő kizárja az eljárásból azt az ajánlattevőt, aki döntését bármilyen módon befolyásolni próbálja.

1. **Az ajánlatok benyújtásával kapcsolatos előírások**

* **Az ajánlattétel beadási határideje: 2017. április 27. 16:00**
* Az ajánlatkérő nem tart nyilvános bontási eljárást.
* A benyújtott ajánlatok nem igényelhetők vissza, azokat ajánlatkérő bizalmasan kezeli és megőrzi.
* Az ajánlattétel nyelve: magyar.
* Az ajánlat a megajánlott árat nettó, ÁFA, bruttó bontásban tartalmazza.
* Az árajánlat tartalmazza az ajánlat érvényességének idejét.
* A benyújtott ajánlaton kérjük feltüntetni a kapcsolódó projekt azonosító számát: **EFOP 3.4.2-VEKOP-15-2015-00001**

**Az ajánlatok benyújtásának módja**: Az ajánlatokat kizárólag elektronikus úton kérjük elküldeni szkennelt formában, az alábbi email-címre: georgina.kasza@tpf.hu

A feladatokra vonatkozóan az alábbi dokumentumokat szükséges csatolni:

* + **A szakmai ajánlat legfeljebb 4 db A4 oldal terjedelemben tartalmazza**
* a tervezett kutatás részletes leírását, a megvalósítás ütemtervét. Az ütemterv kialakítása során, kérjük figyelembe venni, hogy az egyes intézményeknél belső eljárások lassíthatják a kutatás folyamatát.
  + **4 db melléklet kitöltve és aláírva:**
* cégszerűen aláírt ajánlattételi nyilatkozat (1. számú melléklet szerinti nyilatkozatminta kitöltésével),
* felolvasólap a 2. sz. melléklet szerint,
* nyilatkozat a referenciákról a 3. sz. melléklet szerint,
* nyilatkozat a szakemberekről a 4. sz. melléklet szerint.

**1.sz. melléklet**

**„Nemzetközi hallgatók a hazai felsőoktatási intézményekben”**

**AJÁNLATTÉTELI NYILATKOZAT**

Alulírott ……………………………. *(név)* mint a(z) ……………………………………… *(cégnév, székhely)* ajánlattevő cégjegyzésre jogosult képviselője felelősségem tudatában

**n y i l a t k o z o m,**

hogy:

1. a Tempus Közalapítvány, mint ajánlatkérő által megvalósítani kívánt **„Nemzetközi hallgatók a hazai felsőoktatási intézményekben”** tárgyú beszerzési eljárásban részt kívánunk venni;
2. az ajánlatkérésben és annak mellékleteiben foglalt valamennyi követelményt, kikötést és feltételt megismertük, megértettük és elfogadjuk, az ajánlatkérésben és a mellékletekben foglalt, valamint az eljárás során közölt információk elegendőek és megfelelőek voltak ahhoz, hogy megalapozott ajánlatot tegyünk;
3. a megpályázott munkára megfelelő jogosultsággal és szakértelemmel rendelkezünk;
4. az alább felsorolt **kizáró okok** az általam jegyzett cégre **nem állnak fenn**:
5. végelszámolás alatt áll, vagy az ellene indított csődeljárás vagy felszámolási eljárás folyamatban van, illetőleg az ajánlattevő személyes joga szerinti hasonló eljárás van folyamatban, vagy személyes joga szerint hasonló helyzetben van;
6. tevékenységét felfüggesztette, vagy felfüggesztették;
7. gazdasági, illetőleg szakmai tevékenységével kapcsolatban jogerős bírósági ítéletben megállapított bűncselekményt követett el, amíg a büntetett előélethez fűződő hátrányok alól nem mentesült; illetőleg tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a (2) bekezdésének b), illetőleg g) pontja alapján a bíróság jogerős ítéletében korlátozta, az eltiltás ideje alatt, illetőleg az ajánlattevő tevékenységét más bíróság hasonló okból és módon jogerősen korlátozta;
8. egy évnél régebben lejárt adó-, vámfizetési vagy társadalombiztosítási járulékfizetési kötelezettségének – a letelepedése szerinti ország vagy az ajánlatkérő székhelye szerinti ország jogszabályai alapján – nem tett eleget, kivéve, ha megfizetésére halasztást kapott;
9. a foglalkoztatásra irányuló jogviszony létesítésére, bejelentésére vonatkozó és a külföldiek foglalkoztatásával összefüggő kötelezettségekkel kapcsolatban – öt évnél nem régebben meghozott – jogerős közigazgatási, illetőleg bírósági határozatban megállapított és bírsággal sújtott jogszabálysértést követett el;
10. gazdasági, illetőleg szakmai tevékenységével kapcsolatban – öt évnél nem régebben meghozott – jogerős bírósági ítéletben megállapított jogszabálysértést követett el;
11. a közbeszerzésekről szóló 2015. évi CXLIII. törvény 36. §-a (2) bekezdésével kapcsolatban a Tisztességtelen piaci magatartás és a versenykorlátozás tilalmáról szóló törvény 11. §-a, vagy az Európai Unió Működéséről szóló Szerződés 101. cikke szerinti - öt évnél nem régebben meghozott - jogerős és végrehajtható versenyfelügyeleti határozatban vagy a versenyfelügyeleti határozat bírósági felülvizsgálata esetén a bíróság jogerős és végrehajtható határozatában megállapított és bírsággal sújtott jogszabálysértést követett el versenyeztetési eljárás során; vagy ha az ajánlattevő ilyen jogszabálysértését más versenyhatóság vagy bíróság - öt évnél nem régebben - jogerősen megállapította, és egyúttal bírságot szabott ki;
12. a letelepedése szerinti ország nyilvántartásában nincs bejegyezve.
13. az ajánlatot annak benyújtásának napjától számítva 60 napig fenntartjuk.
14. hozzájárulunk a kutatás anyagának területi korlátozás nélküli, határozatlan időtartamra szóló, harmadik személynek átengedhető, korlátlan felhasználásához.

**Kötelezettséget vállalok arra**, hogy az általam jegyzett jogi személy az eljárás nyerteseként – az eljárás nyertesének visszalépése esetén a második legkedvezőbb ajánlatot benyújtó ajánlattevőként – az ajánlatkérővel megköti az ajánlatkérés tárgyát képező szerződést, és a beszerzés tárgyát képező szolgáltatást **a Felolvasólapon szereplő** díj ellenében elvégzi.

Kelt:

cégszerű aláírás

**2. sz. melléklet**

**„Nemzetközi hallgatók a hazai felsőoktatási intézményekben”**

**FELOLVASÓ LAP**

Ajánlattevő neve: …................................................

Székhelye (lakóhelye): ...............................................

Ajánlattevő kapcsolattartó személyének neve: ………………………………………….…

Telefon: +36

Telefax: +36

E-mail cím:

Tárgy: **„Nemzetközi hallgatók a hazai felsőoktatási intézményekben”**

**Ajánlati ár:**

összesen nettó ………… forint + ……….…% ÁFA\*= bruttó …………………..……….forint

Kérjük részletezze az ajánlati árat az alábbi altevékenységek szerint:

1. Kutatási gyorsjelentés elkészítése:

nettó ……………….. forint + ……….…% ÁFA\*= bruttó …………………..……….forint

1. Elemző tanulmány elkészítése:

nettó ……………….. forint + ……….…% ÁFA\*= bruttó …………………..……….forint

\*Kérjük jelöljék az áfamentességet!

Kelt:

……………………………..

cégszerű aláírás

**3. sz. melléklet**

**„Nemzetközi hallgatók a hazai felsőoktatási intézményekben”**

**N Y I L A T K O Z A T**

**A referenciára vonatkozólag**

Alulírott ………………………….………, mint a/az ……………………………..… (*cégnév, székhely*) ajánlattevő cégjegyzésre jogosult képviselője kijelentem, hogy az előző 3 évben elvégzett legjelentősebb – beszerzés tárgyának megfelelő – szolgáltatásaim a következők voltak:

|  |  |  |  |  |
| --- | --- | --- | --- | --- |
| **Sorszám[[1]](#footnote-1)** | **A feladat megnevezése és rövid leírása** | **A szerződést kötő másik fél** | **Teljesítés ideje** | **Referenciát adó személy neve, elérhetősége** |
| **1.** |  |  |  |  |
| **2.** |  |  |  |  |
| **3.** |  |  |  |  |
| **4.** |  |  |  |  |
| **5.** |  |  |  |  |

Kelt:

……………………………..

*cégszerű aláírás*

**4. sz. melléklet**

**„Nemzetközi hallgatók a hazai felsőoktatási intézményekben”**

**N Y I L A T K O Z A T**

**a teljesítésbe bevont szakemberre vonatkozólag**

Alulírott ……………..………………, mint a/az …..............................................................…… (*cégnév, székhely*) ajánlattevő cégjegyzésre jogosult képviselője ezennel kijelentem, hogy a teljesítésbe az alábbi szakember(eke)t kívánjuk bevonni:

|  |  |
| --- | --- |
| **Név[[2]](#footnote-2):** |  |
| **Születési idő:** |  |
| **Jelenlegi munkahely:** |  |
| **Jelenlegi munkakör, részletezve a végzett tevékenységeit:** |  |
| **Jelenlegi munkaviszonyának kezdete:** |  |
| **Iskolai végzettség, szakmai képzettség:** |  |
| **Intézmény, dátum:** |  |
| **Szakmai tapasztalat:** |  |
| **Korábbi kutatási projektek:** |  |
| **Angol nyelvismeretet igazoló szakmai tapasztalatok és referenciák:** |  |
| **Szakmai referenciák:** |  |
| **Publikációk:** |  |
| **Jelen ajánlat megvalósítása során ellátandó feladatok:** |  |

Kijelentem továbbá, hogy az ajánlattételi időpontban a megjelölt szakemberekkel a következő viszonyban álltunk (releváns rész aláhúzandó, ill. kitöltendő):

*megbízási szerződéses/munkaszerződéses/egyéb éspedig:…………………………………*

Tudomásul veszem, hogy a megjelölt személyek feladataival kapcsolatos változtatásra csak ajánlatkérő írásos engedélyével lehetséges. Ennek elmulasztása a szerződés megszűnését vonhatja maga után.

Kelt:

……………………………..

*cégszerű aláírás*

**5.1 sz. melléklet**

**„Nemzetközi hallgatók a hazai felsőoktatási intézményekben”**

**Formai bírálati lap**

Ajánlattevő neve:

Ajánlat iktatási száma:

**Formai szempontok**

|  |  |  |
| --- | --- | --- |
| Formai szempont | Megfelelt a formai szempontnak? | Ha nem, akkor mi a hiba? |
| Az ajánlat a határidőig megküldésre került | Igen / Nem |  |
| Az árajánlat benyújtója jogosult az ajánlat benyújtására, tehát nem állnak fenn vele szemben kizáró okok (1. sz. melléklet) | Igen / Nem |  |
| Az árajánlat tartalmazza az összes kért dokumentumot (a mellékleteket is) | Igen / Nem |  |
| Az elektronikusan benyújtott szkennelt ajánlat (mind a szakmai ajánlat, mind pedig az összes melléklet) minden szükséges aláírást és pecsétet tartalmaz | Igen / Nem |  |
| Az árajánlatot benyújtó cég megfelelő számú, elfogadható referenciával rendelkezik (3. sz. melléklet) | Igen / Nem |  |
| A kutatóknak meg kell felelniük az alábbi feltételeknek (4. számú melléklet):   * releváns szakirányú felsőfokú végzettséggel és képzettséggel rendelkezik, * felsőoktatási kutatási projektekben való részvétel, * felsőfokú angol nyelvtudás (C1) * hasonló területen szakmai publikációkkal rendelkezik * kiderül a kutatásban betöltendő szerep | Igen / Nem |  |
| Formailag megfelelő árajánlat  Formailag nem megfelelő árajánlat | | |

Ezennel kijelentem, hogy a közpénzekből nyújtott támogatások átláthatóságáról szóló 2007. évi CLXXXI törvény 7. §-ában és 9. §-ában meghatározott összeférhetetlenségi okok személyemmel szemben nem állnak fenn. A legjobb tudomásom szerint egyetlen a fenti pályázati felhívásra pályázatot benyújtó személlyel vagy intézménnyel/szervezettel – ideértve magányszemélyeket vagy konzorciumi tagokat vagy alvállalkozókat vagy bármilyen más partnert – kapcsolatban sem áll fenn személyem kapcsán összeférhetetlenség a fenti pályázati felhívás kapcsán. Kijelentem továbbá, hogy semmilyen információt nem adok ki a jelen pályázatról, annak értékeléséről, illetve egyéb hozzá kapcsolódó tényezőről a pályázat bírálatában részt nem vevők számára.

|  |  |  |
| --- | --- | --- |
| 2017. |  | A formai bírálatot végezte  *Név és aláírás* |

**5.2. sz. melléklet**

**„Nemzetközi hallgatók a hazai felsőoktatási intézményekben”**

**Tartalmi bírálati lap**

Ajánlattevő neve:

Ajánlat iktatási száma:

**Tartalmi szempontok (súlyszáma a végső pontszámból: 50%)**

|  |  |  |  |  |  |  |
| --- | --- | --- | --- | --- | --- | --- |
|  | | szempont | Adható pontok | Minősítés | Bírálati pontszám | Indoklás |
|  | **A projektben részt vevő szakemberek felkészültsége:** | | | | | |
| 1. | Az ajánlattevő által korábbi kutatásokról benyújtott referenciák témája kapcsolódik az elvégzendő feladathoz | | 0, 1, 2, 3 vagy 5 pont | 5 pont: az ajánlattevő legalább két hazai és legalább két nemzetközi kutatásban részt vett, amely kapcsolódik a kiírás témájához  3 pont: az ajánlattevő legalább egy olyan nemzetközi kutatásban és több olyan hazai kutatásban vett részt, amely kapcsolódik a kiírás témájához  2 pont: az ajánlattevő több olyan hazai kutatásban vett részt, amely kapcsolódik a kiírás témájához  1 pont: az ajánlattevő legalább egy olyan hazai kutatásban részt vett, amely kapcsolódik a kiírás témájához  0 pont: a referenciák egyáltalán nem kapcsolódnak a kiírás témájához |  |  |
| 2. | A kutatók releváns szakmai tapasztalatának ideje  *(több kutató bevonása esetén ezt a szempontot kutatónként külön-külön kell értékelni és a vonatkozó bírálati pontszám ezek átlaga)* | | 0, 1, 3 vagy 5 pont | 5 pont: 5 évnél több  3 pont: 2-5 év között  1 pont: 1-2 év között  0 pont: 1 év alatti |  |  |
| 3. | A kutató(k) az elvégzendő feladat témájához kapcsolódó szakmai publikációkkal rendelkeznek  *(több kutató bevonása esetén ezt a szempontot kutatónként külön-külön kell értékelni és a vonatkozó bírálati pontszám ezek átlaga)* | | 0, 1, 2, 3 vagy 5 pont | 5 pont: az elvégzendő feladat témájához kapcsolódóan 2 vagy annál több külföldi és 2 vagy annál több belföldi publikációval rendelkezik  3 pont: az elvégzendő feladat témájához kapcsolódóan legalább egy külföldi és 2 vagy annál több belföldi publikációval rendelkezik  2 pont: az elvégzendő feladat témájához kapcsolódóan 2 vagy annál több belföldi publikációval rendelkezik  1 pont: az elvégzendő feladat témájához kapcsolódóan legalább egy belföldi publikációval rendelkezik  0 pont: nem rendelkezik a témához kapcsolódó publikációval |  |  |

|  |  |  |  |  |  |
| --- | --- | --- | --- | --- | --- |
| 4. | 1. A kutatás módszerei világosan kiderülnek az ajánlatból, 2. megfelelő mennyiségű és minőségű információ áll rendelkezésre | 0, 1, 2, 3 vagy 5 pont | 5 pont: teljes mértékben megfelel mindkét szempontnak (a és b)  3 pont: kielégítően megfelel mindkét szempontnak (a és b)  2 pont: közepesen felel meg a szempontoknak (a és b)  1 pont: vagy az első vagy a második szempontnak felel meg (a vagy b)  0 pont: egyik szempontnak sem felel meg |  |  |
| 5. | A kutatási terv és a megvalósítás ütemterve megfelel a kitűzött céloknak | 0, 1, 2, 3 vagy 5 pont | 5 pont: teljes mértékben megfelel a kutatási terv is és az ütemezés is a kitűzött céloknak  3 pont: nagyrészt megfelel a kutatási terv is és az ütemezés is a kitűzött céloknak  2 pont: közepesen felel meg a kutatási terv is és az ütemezés is a kitűzött céloknak  1 pont: a kutatási terv megfelelő, de az ütemezés nem vagy az ütemezés megfelelő, de a kutatási terv nem  0 pont: egyik szempontnak sem felel meg |  |  |
|  | **Összesen** | **25 pont** |  |  |  |
| **Ajánlati ár: (súlyszáma a végső pontszámból: 50%)** | | | | | |
| 6. | Az ajánlati ár alapján az értékarányosítás módszerével kalkulált pontszám | 0-25 | A pontszám megállapítása a felhívás 2. pontjában ismertetett kalkuláció alapján történik |  |  |
|  | **Összesen** | **25 pont** |  |  |  |

Ezennel kijelentem, hogy a közpénzekből nyújtott támogatások átláthatóságáról szóló 2007. évi CLXXXI törvény 7. §-ában és 9. §-ában meghatározott összeférhetetlenségi okok személyemmel szemben nem állnak fenn. A legjobb tudomásom szerint egyetlen a fenti pályázati felhívásra pályázatot benyújtó személlyel vagy intézménnyel/szervezettel – ideértve magányszemélyeket vagy konzorciumi tagokat vagy alvállalkozókat vagy bármilyen más partnert – kapcsolatban sem áll fenn személyem kapcsán összeférhetetlenség a fenti pályázati felhívás kapcsán. Kijelentem továbbá, hogy semmilyen információt nem adok ki a jelen pályázatról, annak értékeléséről, illetve egyéb hozzá kapcsolódó tényezőről a pályázat bírálatában részt nem vevők számára.

|  |  |  |
| --- | --- | --- |
| 2017. |  | A tartalmi bírálatot végezte  *Név és aláírás* |

1. Minimum 3 referencia megadása szükséges. [↑](#footnote-ref-1)
2. Valamennyi teljesítésbe bevonni kívánt szakember esetében kitöltendő, többszörözhető. [↑](#footnote-ref-2)